Надежда Георгиевна Салищева 1924 йылдың 30 сентябрендә Мәскәүҙә тыуған. 1948  йылда М. Ломоносов исемендәге Мәскәү дәүләт университетының юридик факультетын тамамлай. 1948—1952 йылдарҙа — аспирант, юридик фәндәрҙең Бөтә Союз институтында кесе ғилми хеҙмәткәр, 1952—1962 йылдарҙа — Бөтә союз юридик ситтән тороп уҡыу институтының административ һәм финанс хоҡуғы кафедраһы доценты, 1961—1969 йылдарҙа — СССР Фәндәр академияһының Дәүләт һәм хоҡуҡ институтында өлкән ғилми хеҙмәткәр. 1969—1989 йылдарҙа — өлкән референт, СССР Юғары Советы юридик бүлегенең сектор мөдире.